ไทยป่วย “โควิด” ใหม่ 15 ราย มาจากตปท. อีก 1 ติดเชื้อในปท. เจ้าของแพกุ้ง สมุทรสาคร
ไทยป่วย “โควิด” ใหม่ 15 ราย มาจากตปท. อีก 1 ติดเชื้อในปท. เจ้าของแพกุ้ง สมุทรสาคร 
18 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (18 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 16 ราย ในจำนวนนี้เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 15 ราย ประกอบด้วย อินเดีย 1 ราย , เมียนมา 4 ราย , เนเธอร์แลนด์ 1 ราย , ตุรกี 1 ราย , สวิตเซอร์แลนด์ 2 ราย , ซาอุดิอาระเบีย 5 ราย และสหราชอาณาจักร 1 ราย
ส่วนอีก 1 ราย เป็นผู้ติดเชื้อในประเทศ คือเจ้าของแพกุ้ง จังหวัดสมุทรสาคร ตามรายงานข่าววานนี้ (17 ธ.ค.)
ทั้งนี้ ทำให้จำนวนผู้ป่วยยืนยันสะสม ล่าสุดเพิ่มขึ้นเป็น 4,297 ราย เป็นผู้ป่วยที่ติดเชื้อภายในประเทศ 2,464 ราย ผู้ป่วยที่เดินทางมาจากต่างประเทศ 1,833 ราย อยู่ในสถานกักกันที่รัฐจัดให้ 1,302 ราย มีผู้ป่วยที่รักษาหายเพิ่ม 16 ราย รักษาหายแล้วรวมเป็น 4,005 ราย ยังมีผู้ป่วยรักษาตัวอยู่ในโรงพยาบาล 232 ราย ยอดผู้เสียชีวิตสะสมคงที่ 60 ราย